І што атрымоўваецца ў выніку? Тэатральны фаст-фуд, зроблены на скорую руку, пусты. Ад яго не атрымоўваеш эстэтычнай асалоды. Нездарма некаторыя гледачы пасля антракту сыходзілі. Безумоўна, радыкальны крок, але ж… Жахліва, бо гэта – прэм’ра! Спектакль яшчэ доўга будзе ісці ў тэатры. Пастаноўка для паўпустой залы. Уявіце, як гэта будзе душыць акцёраў ды і ўвесь тэатр. Дзіўны тэатр, які душыць сам сабе… Гледачы гэта заўважаюць: у інтэрнэце нямала негатыўных водгукаў аб Сучасным мастацкім тэатры. Удумайцеся ў назву: “Сучасны…”. Што гэта значыць? Пошукі новага, эксперыменты, няспынны рух. Канечне, не абавязкова шакаваць публіку неверагоднымі вар’яцтвамі, як Беларускі свабодны тэатр. А вось знайсці свой шлях, які будзе наўпрост звязаны з сучаснасцю, магчыма. Мабыць, ёсць сэнс даць слова маладым рэжысёрам, як гэта робіць, напрыклад, Купалаўскі тэатр? Моладзь звычайна творыць з запалам, самааддана. Ім не цікава рабіць фаст-фуд.